**Molecule de calciu**

*Ana Blandiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să nu mă grăbesc,

Să las timpul să treacă,

Fiecare secundă-n cădere

Erodează puțin

Suferința.

Să aștept.

Fiecare val ce se sparge

Sapă în stânca

De care-s înlănțuit,

Fiecare fir de rugină

Subțiază lanțul.

Într-un mileniu, în două,

Stânca va fi nisip,

Fierul verigilor pulbere,

Oasele mele, molecule de calciu

Risipite în apă,

Suferința nimic.